The Governor & J.J.
The Governor & J.J. je američki televizijski sitkom koji se od 1969. do 1971. godine emitirao na programu mreže CBS. Naslovni protagonisti, koje su tumačili Dan Dailey i Julie Sommars, bili su William Drinkwater, konzervativni guverner neimenovane američke savezne države na Srednjem Zapadu i njegova liberalno nastrojena kćer Jennifer Jo. Radnja, velikim dijelom inspirirana tada aktualnim političkim i svjetonazorskim sukobima, odnosno generacijskom jazu u američkom društvu, je prikazivala kako William i njegova kćer, koja nakon smrti majke obavlja formalnu dužnost Prve dame, pokušavaju prebroditi svoje razlike. Sličnim se temama kasnije bavila mnogo poznatija i uspješnija serija All in the Family, iako smještena u milje radničke klase.

Vanjske veze

Sitkomi
Američke TV-serije
Authority control 2